open-index/open-wikipedia-markdown huggingface dataset:
சிறிராம் கிருஷ்ணன்

**சிறிராம் கிருஷ்ணன்** (*Sriram Krishnan*), இந்தியாவின் தமிழ்நாட்டின் சென்னையில் பிறந்த ஒரு இந்திய அமெரிக்கரான இணையதள தொழில்முனைவோர், முதலீட்டாளர், வலையொலியாளர், கிளப்ஹவுஸ் செயலி உருவாக்குனர் ஆவார். இவர் 2005ஆம் ஆண்டில் காட்டாங்குளத்தூர் எஸ் ஆர் எம் கல்லூரியில் இளநிலை தொழிநுட்பப் படிப்பை முடித்தார். முன்னர் இவர் மைக்ரோசாப்ட், டுவிட்டர்,  யாகூ, முகநூல் மற்றும் ஸ்னாப்சாட் நிறுவனங்களில் பணியாற்றியுள்ளார்.

சனவரி 2025ல் ஐக்கிய அமெரிக்காவின் புதிய அதிபராக பதவியேற்க உள்ள டோனால்ட் டிரம்ப் சிறிராம் கிருஷ்னணை 22 டிசம்பர் 2024 அன்று செயற்கை நுண்ணறிவு உளவு அமைப்பின் ஆலோசகராக நியமித்துள்ளார்.
## மேற்கோள்கள்

## வெளி இணைப்புகள்
* The Aarthi and Sriram Show (formerly The Good Time Show) (YouTube)
* Official website of The Aarthi and Sriram Show

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:சென்னை மக்கள்
பகுப்பு:அமெரிக்க இந்தியர்கள்
தெனாலி மக்களவைத் தொகுதி

**தெனாலி மக்களவைத் தொகுதி** (*Tenali Lok Sabha constituency*) என்பது 2008ஆம் ஆண்டு வரை ஆந்திரப் பிரதேசத்தின் மக்களவை தொகுதியாக இருந்து பின்னர் நீக்கப்பட்ட இந்திய நாட்டாளுமன்றத் தொகுதியாகும்.

## நாடாளுமன்ற உறுப்பினர்கள்

## தேர்தல் முடிவுகள்
### 2004

## மேலும் காண்க

* தெனாலி
* மக்களவை தொகுதிகளின் பட்டியல்

## மேற்கோள்கள்

பகுப்பு:நீக்கப்பட்ட இந்திய மக்களவைத் தொகுதிகள்
கொத்தட்டை

**கொத்தட்டை** என்பது இந்தியா தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 22.1 மீ. உயரத்தில், () என்ற புவியியல் ஆள்கூறுகள் கொண்டு கொத்தட்டை அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கொத்தட்டை கிராமத்தின் மக்கள்தொகை 1,468 ஆகும். இதில் 741 பேர் ஆண்கள் மற்றும் 727 பேர் பெண்கள் ஆவர்.
## சுங்கச் சாவடி
கடலூர் - சிதம்பரம் வழித்தடத்தில், இவ்வூரில் 23 திசம்பர் 2024 அன்று திறக்கப்பட்ட சுங்கச் சாவடியில், சுங்கக் கட்டணங்களைக் குறைக்க வலியுறுத்தி, தனியார் பேருந்து உரிமையாளர்களால் போராட்டம் நடத்தப்பட்டது.
## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
மனாகுவா ஏரி

**மனாகுவா ஏரி** (*Lake Managua*), நிக்கராகுவா நாட்டில் உள்ள நிக்கராகுவா ஏரிக்கு வடக்கில் அமைந்த ஒரு நன்னீர் ஏரி ஆகும்.. இதன் கரையில்  நாட்டின் தலைநகரான மனாகுவா நகரம் உள்ளது. மனாகுவா எரி 1,042 சதுர கிலோ மீட்டர் பரப்பளவும்; 65 கிலோ மீட்டர் நீளமும்; 25 கிலோ மீட்டர் அகலமும்;  5 மீட்டர் ஆழமும் கொண்டுள்ளது. மனாகுவா ஏரியிலிருந்து திபிதாபா ஆறு கிழக்கு நோக்கி பாய்ந்து கரிபியக் கடலில் கலக்கிறது.  மனாகுவா ஏரிப் பகுதிகளில் பூர்வகுடிகளாக நிக்கராவ் பழங்குடி மக்கள் அதிகம் வாழ்கின்றனர். இந்த ஏரியில் மக்கள் வாழாத இரண்டு தீவுகள் உள்ளது. அவற்றில் ஒன்று எரிமலைத் தீவு ஆகும். 
## மாசு
மனாகுவா ஏரியைச் சுற்றி அமைந்த மனாகுவா நகரத்தில் 16,80,100 மக்கள் வாழ்வதாலும், 1927ஆம் ஆண்டிலிருந்து மனாகுவா நகரத்தின் கழிவுகள் மனாகுவா ஏரியில் கொட்டப்படுவதாலும் மனாகுவா ஏரி நீர்  மிகவும் மாசடைந்துள்ளது. 2009ஆம் ஆண்டில் கழிவு நீரைச் சுத்திகரிக்கும் ஆலை நிறுவப்பட்டதால், மனாகுவா நகரத்தின்  40% கழிவு நீர் சுத்திகரித்து ஏரியில் விடப்படப்படுகிறது.

## மேற்கோள்கள்

## வெளி  இணைப்புகள்

*JPL NASA: PIA03365: Perspective View with Landsat Overlay, Lakes Managua (foreground) and Nicaragua (background)

பகுப்பு:நிக்கராகுவாவின் ஏரிகள்
மனுவேல் ஞான முத்து

**மனுவேல் ஞான முத்து** (*Manuel Gnana Muthu*)(1935 – 23 மே 2018) என்பவர் எம். ஜி. முத்து என சுருக்கமாக அறியப்படும் இவர் எம். ஜி. எம் குழும நிறுவனங்களின் நிறுவனரும் மற்றும் முதன்மைத் தலைவருமாவார்.

## வாழ்க்கைச் சுருக்கம்
தமிழ் நாட்டின் திருநெல்வேலி மாவட்டம் திசையன்விளை என்னும் சிற்றூரில்  1935ஆம் ஆண்டு கிருத்துவ நாடார் தம்பதியினருக்கு மகனாகப் பிறந்தார். பின்னர் குடும்ப ஏழ்மையின் காரணமாக 1952ஆம் ஆண்டு தனது சிற்றூரான திசையன்விளையிலிருந்து சென்னைக்கு வந்தார். மேலும் சென்னை துறைமுகத்தில் கூலியாகப் பணிபுரிந்த இவர், ஓரிடத்திலிருந்து சரக்குகளைப் பாதுகாத்து, சேமித்து அவற்றைச் சேரவேண்டிய இடத்தில் பத்திரமாகச் சேர்க்கும் தொழிலான இடப்பெயர்வு (*Logistics*) என்னும் தொழிலைச் செய்து வந்தார். பின்னர் எம். ஜி. எம். தங்கும் விடுதி, உணவகங்கள்,  சென்னையில் மிகவும் பிரபலமாக அறியப்படும் எம்.ஜி.எம். டிஸ்னி வேல்ட், கேளிக்கைப் பூங்கா ஆகிய பொழுதுபோக்கு பூங்காக்களை ஒன்றன்பின் ஒன்றாகத் தொடங்கிய மனுவேல் ஞான முத்து எம். ஜி. எம். குழும நிறுவனத்தை நிறுவினார். மேலும் இவரது வாழ்க்கை வரலாற்றை **கந்தலில் இருந்து செல்வங்கள் வரை** (*Rags To Riches*) என்கின்ற தன் சுயசரிதையில் என்னென்ன சிக்கல்களை, இன்னல்களையெல்லாம் எதிர் கொண்டார், எப்படி எம்ஜிஎம் என்கின்ற எம்ஜிஎம் குழும நிறுவனத்தை உருவாக்கினார் என்பதையெல்லாம் விரிவாகப் பதிவு செய்துள்ளார்.

## மேற்கோள்கள்

## வெளி இணைப்புகள்

*MGM Group of Companies website
*MGM Hotels and Resorts | Official Website

பகுப்பு:திருநெல்வேலி மாவட்ட மக்கள்
பகுப்பு:தமிழகத் தொழிலதிபர்கள்
பகுப்பு:1935 பிறப்புகள்
பகுப்பு:2018 இறப்புகள்
பார்வதிபுரம் மக்களவைத் தொகுதி

**பார்வதிபுரம் மக்களவைத் தொகுதி** (*Parvathipuram Lok Sabha constituency*) என்பது 2008 வரை வடகிழக்கு ஆந்திரப் பிரதேசத்தில் உள்ள ஒரு மக்களவை தொகுதியாக இருந்தது. இந்த தொகுதி பட்டியலில் மற்றும் பழங்குடியினருக்கு ஒதுக்கப்பட்டிருந்தது.

## நாடாளுமன்ற உறுப்பினர்கள்

## தேர்தல் முடிவுகள்

### 2004

## மேலும் காண்க
* பார்வதிபுரம், ஆந்திரப் பிரதேசம்
* மக்களவை தொகுதிகளின் பட்டியல்

## மேற்கோள்கள்

<

பகுப்பு:விஜயநகரம் மாவட்டம்
பகுப்பு:நீக்கப்பட்ட இந்திய மக்களவைத் தொகுதிகள்
புனி பண்பாடு

**புனி பண்பாடு** (ஆங்கிலம்: *Buni Culture* இந்தோனேசிய மொழி: *Kebudayaan Buni*) என்பது வரலாற்றுக்கு முந்தைய ஒரு களிமண் மட்பாண்ட பண்பாடாகும். 

இந்தப் பண்பாடு, வடக்கு மேற்கு ஜாவா கடற்கரையோரங்கள், ஜகார்த்தா மற்றும் பான்டென் ஆகியவற்றில் கிமு 400 முதல் கிபி 100 வரை வளர்ச்சிப் பெற்று இருந்தது. கிபி 500 வரை நீடித்திருக்கலாம் என அறியப்படுகிறது. 

ஜகார்த்தாவின் கிழக்கே பெகாசி, பாபெலான், புனி கிராமத்தின் முதன்முதலில் கண்டுபிடிக்கப்பட்ட தொல்பொருள் தளத்தின் பெயரால் இந்தப் பண்பாட்டிற்கும் பெயரிடப்பட்டது.

## பொது

புனி கலாச்சாரம், வெட்டப்பட்ட வடிவியல் அலங்காரங்களுடன், வினோதமான மட்பாண்டங்களுக்குப் பெயர் பெற்றது. தென்கிழக்கு ஆசியாவில், இந்தியாவின் தொல்லியல் சிறுசில்லி *(Roulettes)* பொருட்கள் இங்குதான் முதன்முதலில் கிடைத்தன. அதுவே ஒரு வரலாற்றுப் புள்ளியாகவும் பதிவாகி உள்ளது.

பிற்காலத்தில் களிமண் மட்பாண்டங்கள், மேற்கு ஜாவாவின் அன்யர் கிராமம் *(Anyer);* மற்றும் சிரபொன் *(Cirebon)* நகரத்திலும் கண்டுபிடிக்கப்பட்டன.

கி.மு. 400 முதல் கி.பி. 100 வரையிலான உணவு மற்றும் பானக் கலன்கள் சார்ந்த கலைப்பொருட்கள் கண்டுபிடிக்கப்பட்டுள்ளன. அவை பெரும்பாலும் அடக்கம் செய்யப் பட்டவர்களுக்கான பரிசுப் பொருட்களாக இருந்தன.

## சிறப்பியல்புகள்

புனி பண்பாட்டை புரோட்டோ-படாவி பண்பாடு *(Proto-Batawi Culture)* என்று வல்லுநர்கள் சிலர் விவரிக்கின்றனர்.  படாவி பண்பாடு என்பது  ஜகார்த்தா மற்றும் அதைச் சுற்றியுள்ள பகுதிகளில் வசிக்கும் படாவி மக்களுடன் தொடர்புடையது. 

புனி பண்பாடு வரலாற்றுக்கு முந்தைய ஒரு சமூகமாகத் தொடங்கியது என்றும் கூறப்படுகிறது. ஆனால் கி.பி நான்காம் மற்றும் ஐந்தாம் நூற்றாண்டுகளில், அந்தப் பண்பாடு இந்து சமயத்துடன் ஒருங்கிணைந்ததால் மற்றொரு பண்பாடாக வளர்ச்சி கண்டது.

இந்த இரண்டு பண்பாடுகளும் 100 முதல் 200 ஆண்டுகள் வரை இடைப்பட்டுள்ளன. இந்தப் பண்பாடுகள் ஜகார்த்தா, பத்துஜெயாவில் *(Batujaya Archaeological Site)* கட்டப்பட்ட கோயில் வளாகத்திலும்; பின்னர், வேறு இடங்களில் கட்டப்பட்ட இந்து கோயில் வளாகங்களிலும் சித்தரிக்கப்பட்டுள்ளன.

## காட்சியகம்

* **புனி பண்பாட்டுக் காட்சிப் படங்கள் (400 கிமு–100 கிபி)**

File:Buni Culture Pottery 1.jpg| 
File:Buni Culture Pottery 2.jpg| 
File:Buni Culture Pottery 3.jpg|

## மேலும் காண்க
* இந்தோனேசியாவின் வரலாறு

## மேற்கோள்கள்

## வெளி இணைப்புகள்
* Uncovering Southeast Asia's past

*Pierre-Yves Manguin and Agustijanto Indrajaya, "The Archaeology of Batujaya (West Java, Indonesia):an Interim Report", in *Uncovering Southeast Asia's past: selected papers from the 10th International Conference of the European Association of Southeast Asian Archaeologists* (Elisabeth A. Bacus, Ian Glover, Vincent C. Pigott eds.), 2006, NUS Press, 
* Miksic, John N., *The Buni Culture, In: Southeast Asia, from prehistory tons history* (Ian Glover dan Peter Bellwood eds.), London 2004, 

பகுப்பு:இந்தோனேசியப் பண்பாடு
பகுப்பு:இந்தோனேசியாவின் தொல்லியல்
பகுப்பு:சுமாத்திரா வரலாறு
பகுப்பு:போர்னியோவின் வரலாறு
பத்துஜெயா கோயில் வளாகம்

**பத்துஜெயா கோயில் வளாகம்** (ஆங்கிலம்: *Batujaya Temple Complex* இந்தோனேசிய மொழி: *Percandian Batujaya*) என்பது இந்தோனேசியா, மேற்கு ஜாவா, காரவாங், பத்துஜெயா கிராமத்தில் அமைந்துள்ள ஒரு தொல்பொருள் தளமாகும்.

பத்துஜெயா கோயில்கள் ஜாவாவில் எஞ்சியிருக்கும் மிகப் பழமையான கோயில் கட்டமைப்புகளாக இருக்கலாம் என்றும்; தருமநகரா இராச்சியத்தின் போது, கிபி. 5 – கிபி. 6-ஆம் நூற்றாண்டுகளில் கட்டப்பட்டதாக இருக்கலாம் என தொல்பொருள் ஆய்வாளர்கள் மதிப்பிட்டுள்ளனர். 

## பொது

ஐந்து சதுர கிலோமீட்டர் பரப்பளவைக் கொண்டுள்ள இந்தத் தளம்; ஏறக்குறைய 30 கட்டமைப்புகளைக் கொண்டுள்ளது. இந்தக் கட்டமைப்புகள், சுந்தானிய மொழியில் உன்யூர் *(Hunyur)* அல்லது ஊனூர் *(Unur)* என்று அழைக்கப்படுகின்றன.

1984-இல் இந்தோனேசியப் பல்கலைக்கழகத்தின் தொல்பொருள் ஆய்வாளர்களால் இந்தத் தளம் முதன்முதலில் கண்டுபிடிக்கப்பட்டது. அதன் பின்னர் நடைபெற்ற அகழ்வாராய்ச்சியில் இருந்து 17 கட்டமைப்புகள் கண்டுபிடிக்கப்பட்டன. அவற்றில் மூன்று கட்டமைப்புகள் குளங்களின் வடிவில் உள்ளன.

## கட்டமைப்பு

பத்து ஜெயா ஆலயக் கட்டமைப்புகள் களிமண் மற்றும் அரிசி உமிகளின் கலவை கொண்ட செங்கற்களால் ஆனது. அந்தக் கட்டமைப்புகள் எரிமலை பாறைகளால் உருவாக்கப்படவில்லை. மீட்கப்பட்ட இரண்டு கட்டமைப்புகள் கோயில் வடிவில் உள்ளன. 

அவற்றில் ஜீவா கோயில் *(Jiwa Temple)* என அழைக்கப்படும் கோயில் முழுமையாக மீட்டெடுக்கப்பட்டு உள்ளது. பாண்டுங் தொல்லியல் அமைப்பின் *(Bandung Archeology Agency)* தலைவரான டாக்டர் டோனி திஜுபியன்டோனோ *(Dr. Tony Djubiantono)* என்பவரின் கூற்றுப்படி, ஜீவா கோயில் 2-ஆம் நூற்றாண்டில் கட்டப்பட்டதாகும்.

## வரலாறு

இந்தோனேசியாவின் மிகப் பழமையான இந்து-பௌத்த இராச்சியமான தருமநகராவின் இருப்பிடத்திற்குள் பத்து ஜெயா ஆலயங்கள் இருப்பதால் இந்த தொல்பொருள் தளத்தின் கண்டுபிடிப்பு முக்கியமானதாகக் கருதப்படுகிறது. 

பத்து ஜெயா கட்டமைப்புகள் கண்டுபிடிப்புக்கு முன், மேற்கு ஜாவாவில் பழங்கால கோயில் எச்சங்கள் எதுவும் இல்லை. இதற்கு முன்னர், மேற்கு ஜாவாவில் நான்கு கோயில் தளங்கள் மட்டுமே கண்டுபிடிக்கப்பட்டன.

### இந்தோனேசிய பண்பாட்டுப் புதையல் செல்வம்

5-ஆம் மற்றும் 6-ஆம் நூற்றாண்டுகளுக்கு இடைப்பட்ட காலத்தில் ஜீவா கோயில் கட்டப்பட்டு இருக்கலாம் என முதற்கட்ட ஆய்வில் கண்டறியப்பட்டது. அப்பகுதியில் ஏராளமான சிறிய களிமண் பலகைகள் மற்றும் பிரார்த்தனையில் பயன்படுத்தப்படும் புத்தரின் படங்களும் கண்டுபிடிக்கப்பட்டன.  அவற்றில் காணப்படும் கல்வெட்டு அமைப்புகளின் அடிப்படையில் ஐந்தாம்; ஆறாம் நூற்றாண்டு கால உறுதிப்பாடு செய்யப்பட்டது.

ஏப்ரல் 2019-இல், பத்துஜெயா கோயில் வளாகம் இந்தோனேசிய தேசிய பண்பாட்டுப் புதையல் செல்வம் *(Indonesian National Cultural Treasure)* என அறிவிக்கப்பட்டது.

## காட்சியகம்
* **பத்துஜெயா வளாகக் கண்டுபிடிப்புகள் (கிபி. 5 – கிபி. 6-ஆம் நூற்றாண்டுகள்)**

037 Shelves of Artifacts (23460727986).jpg 
040 Slab Potterry (23191044690).jpg
036 Shelves of Artifacts (23191106080).jpg
039 Relicas of some of the Findings (23404334521).jpg
038 Relicas of some of the Findings (22858541424).jpg


## மேலும் காண்க
* இந்தோனேசியாவின் வரலாறு

## மேற்கோள்கள்

## வெளி இணைப்புகள்
* Uncovering Southeast Asia's past

பகுப்பு:இந்தோனேசியப் பண்பாடு
பகுப்பு:இந்தோனேசியாவின் தொல்லியல்
பகுப்பு:சுமாத்திரா வரலாறு
பகுப்பு:போர்னியோவின் வரலாறு
திபிதாபா ஆறு

**திபிதாபா ஆறு** (*Tipitapa River* Or *Río Tipitapa*) நடு அமெரிக்கா நாடான நிக்கராகுவா நாட்டின் நன்னீர் ஏரிகளான மனாகுவா ஏரியிலிருந்து  நிக்கராகுவா ஏரி வரை பாயும் குறைந்த நீளம் கொண்ட ஆறு ஆகும். இந்த ஆற்றில் மழைக்காலங்களில் மட்டும் நீர் பாய்கிறது மழைக்காலங்களில் ஆற்று நீர் வெள்ளத்தால் திபிதாபா நகரம் கடுமையாக பாதிக்கப்படுகிறது. இந்த ஆறு பெரிய சதுப்பு நிலங்கள் மற்றும் குளங்கள் மற்றும் பசுமையான தாவரங்களால் மூடப்பட்டுள்ளது.
## மேற்கோள்கள்

பகுப்பு:நிக்கராகுவாவின் ஆறுகள்
நிக்கராகுவா கால்வாய் மற்றும் மேம்பாட்டுத் திட்டம்

**நிக்கராகுவா கால்வாய் மற்றும் மேம்பாட்டுத் திட்டம்** (*Nicaraguan Canal and Development Project*), பனமா கால்வாய் போன்று நிக்கராகுவா நாட்டில் வணிகக் கப்பல் போக்குவரத்திற்காக, கரிபியக் கடலையும், பசிபிக் பெருங்கடலையும்  கால்வாய்கள் வெட்டி இணைக்கும் பெருந் திட்டமாகும். இத்திட்டத்தினை சீனாவின் ஆங்காங்கு நிக்கராகுவா கால்வாய் மேம்பாட்டு முதலீட்டு நிறுவனம் நிதியுதவி செய்ய உள்ளது.இக்கால்வாய் வெட்டும் திட்டத்திற்கு பிரிட்டோ ஆறு  மற்றும் நிக்கராகுவா ஏரிகள் பயன்படுத்தப்பட உள்ளது.திட்டமிடப்பட்டுள்ள கால்வாயின் நீளம் 270 கிலோ மீட்டர் (170 மைல்கள்) ஆகும். இக்கால்வாய்  திட்டம் பசிபிக் பெருங்கடலில் கலக்கும்  பிரிட்டோ ஆற்றிலிருந்து, நிக்கராகுவா ஏரி வரையும், பின்னர் நிக்கராகுவா ஏரியிலிருந்து  கரிபியக் கடல் வரையும் செயல்படுத்தப்பட உள்ளது.

## எதிர்ப்புகள்
இத்திட்டத்தால் நடு அமெரிக்காவின் முதன்மை நீர் நிலையான நிக்கராகுவா ஏரிக்கு சுற்றுச்சூழல் பாதிப்புக்கு உள்ளாகும் என அறிவியல் அறிஞர்கள் எடுத்துரைத்தனர். மேலும் கப்பல் போக்குவரத்து நிபுணர்கள் மற்றும்  பொறியாளர்களால் திட்டத்தின் நம்பகத்தன்மை கேள்விக்குள்ளாக்கப்பட்டது.
 
## திட்டம் கைவிடல்
மே 2024ல் நிக்கராகுவா சட்டமன்றம் இக்கால்வாய் திட்டத்திற்கு முதலீடு செய்யும் ஆங்காங்கு நிக்கராகுவா கால்வாய் மேம்பாட்டு முதலீட்டு நிறுவனத்திற்கு சலுகைகள் வழங்க மறுத்து விட்டது.இதனால் நிக்கராகுவா கால்வாய் திட்டம் கைவிடப்பட்டுள்ளது. 
## மேற்கோள்கள்

பகுப்பு:நிக்கராகுவா
பிரிட்டோ ஆறு

**பிரிட்டோ ஆறு** (*Rio Brito*), நடு அமெரிக்க நாடான நிக்கராகுவாவின் தென்மேற்கில் பாய்ந்து பசிபிக் பெருங்கடலில் கலக்கிறது. நிக்கராகுவா கால்வாய் திட்டத்தின் ஒரு பகுதியாக இந்த ஆறும் நிக்கராகுவா ஏரியும் பயன்படுத்தப்பட உள்ளது.
## மேற்கோள்கள்

பகுப்பு:நிக்கராகுவாவின் ஆறுகள்
மக்னீசியம் ஐதரைடு

**மக்னீசியம் ஐதரைடு** (*Magnesium hydride*) என்பது MgH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின்  எடையில் 7.66% ஐதரசனைக் கொண்டுள்ளது. ஐதரசன் சேமிப்பு ஊடகமாகவும் ஆய்வு செய்யப்பட்டுள்ளது.
 
## தயாரிப்பு
1951 ஆம் ஆண்டில் மக்னீசியம், ஐதரசன் ஆகிய தனிமங்களில் இருந்து தயாரிக்கப்பட்டது. MgI2 வினையூக்கியின் முன்னிலையில் அதிக அழுத்தம் மற்றும் வெப்பநிலையில் (200 வளிமண்டல அழுத்தம், 500 °செல்சியசு) மக்னீசியம் உலோகத்துடன் நேரடியாக ஐதரசனைச் சேர்த்து ஐதரசனேற்றம் செய்து  மக்னீசியம் ஐதரைடு தயாரிக்கப்பட்டது:

:Mg + H2 → MgH2

கோளகை அரைவை எந்திரத்தில் உற்பத்தி செய்யப்படும் நுண்படிக மக்னீசியத்தைப் பயன்படுத்தி Mg மற்றும் H2 தனிமங்களிலிருந்து குறைந்த வெப்பநிலையில் மக்னீசியம் ஐதரைடு உற்பத்தி ஆய்வு செய்யப்பட்டது. பிற தயாரிப்பு முறைகளில் பின்வருவன அடங்கும்:

*மக்னீசியம் ஆந்த்ரசீனின் ஐதரசனேற்ற வினையில் மக்னீசியம் ஐதரைடு உருவாகும்.:
:Mg(ஆந்த்ரசீன்) + H2 → MgH2
*இலித்தியம் அலுமினியம் ஐதரைடுடன்  ஈரெத்தில்மக்னீசியம் வினைபுரிந்தாலும் மக்னீசியம் ஐதரைடு உருவாகும். 

*பீனைல்சிலேனுடன் ஈதர் அல்லது ஐதரோகார்பன் கரைப்பான்களில் கரைக்கப்பட்ட டைபியூட்டைல் மக்னீசியம் சேர்மத்துடன் டெட்ரா ஐதரோ பியூரான் அல்லது டெட்ராமெத்திலெத்திலீன்டையமீன் ஈந்தணைவி முன்னிலையில் சிக்கலான MgH2 இன் தயாரிப்பான MgH2.THF தயாரிக்கப்படுகிறது.

## கட்டமைப்
அறை வெப்பநிலையில் α-MgH2 வடிவம் ஓர் உரூட்டைல் கட்டமைப்பைக் கொண்டுள்ளது. மக்னீசியம் ஐதரைடுக்கு குறைந்தபட்சம் நான்கு உயர் அழுத்த வடிவங்கள் உள்ளன: α-PbO2 கட்டமைப்பைக் கொண்ட γ-MgH2, Pa-3 என்ற இடக்குழுவுடன் கூடிய கனசதுர β-MgH2 , Pbc21 என்ற இடக்குழுவுடன் கூடிய செஞ்சாய்சதுர எச்பி1 மற்றும் Pnma என்ற இடக்குழுவுடன் கூடிய செஞ்சாய்சதுர எச்பி2  ஆகியவை மக்னீசியம் ஐதரைடு வடிவங்களாகும். கூடுதலாக ஒரு விகிதவியலுக்கு ஒவ்வாத MgH(2-δ) வடிவமும் வகைப்படுத்தப்பட்டுள்ளது. ஆனால் இது மிகச் சிறிய துகள்களுக்கு மட்டுமே இருப்பதாகத் தோன்றுகிறது. (பேரளவு MgH2 சேர்மத்திற்கு விகிதவியல் அவசியமாகும். ஏனெனில், இது H காலியிடங்களின் மிகக் குறைந்த செறிவுகளுக்கு மட்டுமே இடமளிக்கும்) ).

## பிணைப்பு
உரூட்டைல் வடிவத்தில் காணப்படும் பிணைப்பு சில சமயங்களில் முற்றிலும் அயனிப்பிணைப்பாக இல்லாமல் இயற்கையில் ஓரளவு சகப்பிணைப்பு என்று விவரிக்கப்படுகிறது. மின் விசையை அதிகப்படுத்தும் சாதன எக்சுகதிர் விளிம்பு விளைவு சோதனை மூலம் மேற்கொள்ளப்பட்ட மின்னூட்ட அடர்த்தி நிர்ணயம், மக்னீசியம் அணு முழுமையாக அயனியாக்கம் அடைந்து கோள வடிவில் உள்ளது என்றும் ஐதரைடு அயனி நீளமானது என்பதையும் குறிக்கிறது. MgH, MgH2, Mg2H, Mg2H2, Mg2H3 மற்றும் Mg2H4 ஆகிய மக்னீசியம் ஐதரைடின் மூலக்கூறுகள் அதிர்வு நிறமாலை மூலம் அடையாளம் காணப்பட்டுள்ளன. இம்மூலக்கூறு வடிவங்கள் 10 கெல்வினுக்கும் குறைவான அணிக்கோவையில் தனிமைப்படுத்தப்பட்ட மாதிரிகளில் கண்டறியப்பட்டுள்ளன. இவை ஐதரசனின் சீரொளி  நீக்கம் செய்யப்பட்டதைத் தொடர்ந்து உருவாகின்றன.  Mg2H4 மூலக்கூறு இருபடி அலுமினியம் ஐதரைடு (Al2H6) போன்ற ஒரு பாலம் அமைப்பைக் கொண்டுள்ளது.

## வினைகள்
மக்னீசியம் ஐதரைடு தண்ணீருடன் நன்றாக வினைபுரிகிறது. ஐதரசன் வாயு வெளியிடப்படுகிறது.

::MgH2 + 2 H2O → 2 H2 + Mg(OH)2
287 °செல்சியசு வெப்பநிலையில் 1 பார் அழுத்தத்தில் சிதைந்து  ஐதரசனை உருவாக்குகிறது.[16] மீளக்கூடிய ஐதரசன் சேமிப்பு ஊடகமாக MgH2 சேர்மத்தைப் பயன்படுத்துவதில் அதிக வெப்பநிலை ஒரு வரம்பாகக் கருதப்படுகிறது:

:MgH2 → Mg + H2

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:ஐதரைடுகள்
கிறித்துமசு தீவு (தசுமேனியா)

**கிறித்துமசு தீவு** (*Christmas Island (Tasmania)*) என்பது **புத்தாண்டு குழு**வின் ஒரு பகுதியாகும். இது ஆத்திரேலியாவின் தசுமேனியா வடமேற்கு கடற்கரையில் பெரும்  ஆத்திரேலிய விரிகுடாவில் அமைந்துள்ள ஒரு கருங்கல் தீவு ஆகும். இதன் பரப்பளவு 63.49 ஹெக்டேர் ஆகும்.

## புத்தாண்டு குழு
புத்தாண்டு குழுவில் நான்கு தீவுகள் உள்ளன. 

* கிங் தீவு
* புத்தாண்டு தீவு மற்றும்
* கவுன்சிலர் தீவு
* கிறித்துமசு தீவு

நான்கு தீவுகளில் கிங் தீவு மிகப்பெரிய பரப்பளவைக் கொண்டிருந்தாலும், கிங் தீவை விடச் சில நாட்களுக்கு முன்பு ஐரோப்பியர்களால் கண்டுபிடிக்கப்பட்டதால் இந்தக் குழுவிற்குப் புத்தாண்டு தீவு என்று பெயரிடப்பட்டுள்ளது.

## விலங்கினங்கள்
இனப்பெருக்கம் செய்யும் கடற்பறவை மற்றும் கரையோரப் பறவை சிற்றினங்களில் சிறிய பென்குவின், குறுகிய வால் ஷியர்வாட்டர், பசிபிக் கடற்பறவை, வெள்ளி கடற்பறவை, கருப்பு வெள்ளை சிப்பி பிடிப்பான், மற்றும் கருமுக நீர்க்காகம் ஆகியவை அடங்கும். ஊர்வனவற்றில் புலி பாம்புகள் மற்றும் பல்லிகள் அடங்கும். ஒரு வகைச் சுண்டெலியும் கிறித்துமசு தீவில் காணப்படுகிறது.

கடற்பறவைகள் மற்றும் கரையோரப் பறவைகளின் இனப்பெருக்கத்தில் இத்தீவு முக்கியத்துவம் வாய்ந்த பகுதியாகும்.

## புவியியல்
பன்னாட்டு நீர்ப்பரப்பு அமைப்பின் கூற்றுப்படி, பாசு குடாவினைப் பெரும் ஆத்திரேலிய பெருங்குடாவிலிருந்து பிரிக்கும் பிரிவு கிங் தீவு வழியாகச் செல்கிறது. எனவே கிறித்துமசு தீவு பெரும் ஆத்திரேலியன் பெருங்குடாவில் அமைந்துள்ளது.

கிறித்துமசு தீவை தாசுமேனியாவின் கிழக்குக் கடற்கரையில் உள்ள சிறிய   கிறித்துமசு தீவுடனோ அல்லது இந்தியப் பெருங்கடலில் உள்ள ஆத்திரேலிய வெளிப்புறக் கிறித்துமசு தீவுடன் குழப்பக்கூடாது.
இடது|thumb|புத்தாண்டு தீவு (மையம், வடக்கு) கிறிசுதுமசு தீவு (மைய, தெற்கு) மற்றும் கிங் தீவு (கீழே-வலது)

## மேலும் காண்க

## மேற்கோள்கள்

பகுப்பு:Coordinates on Wikidata
பகுப்பு:தாசுமேனியாவின் புவியியல்
பகுப்பு:ஆத்திரேலியப் பறவைகள்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:ஆத்திரேலியப் புவியியல்
பகுப்பு:தீவுகள்
பகுப்பு:தாஸ்மானியா
இந்திய உள்துறை செயலாளர்

**இந்திய உள்துறை செயலாளர்** (*Home Secretary (India)*) என்பவர் இந்திய அரசின் உள்துறை அமைச்சகத்தின் நிர்வாகத் தலைவராக உள்ளார். இந்தப் பதவியை இந்திய அரசின் செயலாளர் பதவியில் உள்ள மூத்த இந்திய ஆட்சிப் பணி அதிகாரி ஒருவர் வகிக்கிறார். தற்போதைய உள்துறை செயலாளராக கோவிந்த் மோகன் உள்ளார். மத்திய சேமக் காவல் படை, மத்தியத் தொழில்துறை பாதுகாப்புப் படை, எல்லைப் பாதுகாப்புப் படை மற்றும் மத்திய காவல்துறை அமைப்புகள் உட்பட அனைத்து மத்தியப் படைகளும் மத்திய உள்துறை செயலாளரின் கீழ் உள்ளன.

இந்திய அரசின் செயலாளராக, உள்துறை செயலாளர் இந்திய முன்னுரிமையில் 23வது இடத்தில் உள்ளார்.

## அதிகாரங்கள், பொறுப்புகள் மற்றும் பதவிகள்
உள்துறை செயலாளர் உள்துறை அமைச்சகத்தின் நிர்வாகத் தலைவராகவும், உள்துறை அமைச்சகத்திற்குள் கொள்கை மற்றும் நிர்வாகத்தின் அனைத்து விடயங்களிலும் உள்துறை அமைச்சரின் முதன்மை ஆலோசகராகவும் உள்ளார்.

உள்துறை செயலாளரின் பணி பின்வருமாறு:

* உள்துறை அமைச்சகத்தின் நிர்வாகத் தலைவராகச் செயல்படுதல். இது தொடர்பான பொறுப்பு முழுமையானது மற்றும் பங்கிடப்படாதது.
* கொள்கை மற்றும் நிர்வாக விவகாரங்களின் அனைத்து அம்சங்களிலும் உள்துறை அமைச்சரின் தலைமை ஆலோசகராகச் செயல்படுதல்.
* இந்திய நாடாளுமன்றத்தின் பொதுக் கணக்குக் குழு முன் உள்துறை அமைச்சகத்தைப் பிரதிநிதித்துவப்படுத்துதல்.
* உள்துறை அமைச்சகத்தின் சமச் செயலாளர்களில் முதல் நபராகச் செயல்படுதல்.

## ஊதியம், தங்குமிடம் மற்றும் சலுகைகள்
உள்துறை செயலாளர் இராஜதந்திர கடவுச் சீட்டு பெறத் தகுதியானவர். மத்திய உள்துறை செயலாளரின் அதிகாரப்பூர்வமாக ஒதுக்கப்பட்ட இல்லம் 3, நியூ மோதி பாக், புது தில்லி, ஒரு வகை-VIII ஓரடுக்கு மனை ஆகும்.

உள்துறை செயலாளர் இந்திய அரசின் செயலாளர் பதவியில் இருப்பதால், இவரது சம்பளம் மாநில அரசுகளின் தலைமைச் செயலாளர்களுக்கும், படைத்தளபதி மற்றும் அதற்குச் சமமான பதவிகளில் உள்ள இராணுவத் தளபதி/தளபதிகளுக்கும் சமமானதாகும்.

## உள்துறை செயலாளர்களின் பட்டியல்

## மேலும் காண்க

* இந்திய அமைச்சரவைச் செயலாளர்

## மேற்கோள்கள்

## நூலியல்
 
பகுப்பு:இந்திய உள்துறை அமைச்சகம்
பகுப்பு:இந்திய ஆட்சிப் பணி அலுவலர்கள்
பகுப்பு:இந்திய அரசு அதிகாரிகள்
சான் ஜுவான் ஆறு (நிக்கராகுவா)

**சான் ஜுவான் ஆறு** (*San Juan River*), நடு அமெரிக்கா நாடான நிக்கராகுவாவின் மேற்கில் உள்ள நிக்கராகுவா ஏரியில் உற்பத்தியாகி,  நிக்கராகுவா-கோஸ்ட்டா ரிக்கா  நாட்டின் எல்லை வழியாக பாய்ந்து, தென் கிழக்கில்  கரிபியக் கடலில் கலக்கிறது இந்த ஆற்றின் நீளம் 192 கிலோ மீட்டர் (110 (மைல்)ஆகும். இந்த ஆறு நிக்கராகுவா மற்றும்  கோஸ்ட்டா ரிக்கா நாடுகளின் எல்லையாக அமைந்துள்ளது. ஒரு ஒப்பந்தத்தின் அடிப்படையில் ஜுவான் ஆற்றின் நீரை மட்டும் பயன்படுத்திக் கொள்ளும் உரிமை கோஸ்ட்டா ரிக்கா  நாட்டிற்கு உள்ளது. ஆனால் ஆறு நிக்கராகுவா நாட்டிற்கு சொந்தம்.

## நிக்கராகுவா கால்வாய்த் திட்டம்
19ஆம் நூற்றாண்டில்  ஜுவான் ஆறு மற்றும் நிக்கராகுவா ஏரிகளை இணைக்கும் கால்வாய்களை வெட்டி, அட்லாண்டிக் பெருங்கடல் மற்றும் பசிபிக் பெருங்கடலை இணைக்கும் கால்வாய்த் திட்டத்தைச் செயல்படுத்த இன்றளவும் பேசப்பட்டு வருகிறது.

## மேற்கோள்கள்

## வெளி இணைப்புகள்
* 

பகுப்பு:நிக்கராகுவாவின் ஆறுகள்
பகுப்பு:வட அமெரிக்க ஆறுகள்
நிக்கராகுவா ஏரி

**நிக்கராகுவா ஏரி** (*Lake Nicaragua* or * Cocibolca* or *Granada*) நடு அமெரிக்கா நாடானா நிக்கராகுவாவிற்கு தென்மேற்கில் அமைந்த பிளவு பட்ட  பெரிய நன்னீர் ஏரியாகும். இது பரப்பளவில் உலகின் 19வது பெரிய நன்னீர் ஏரியாகும். கடல் மீன்களான சுறா, வாள் மீன் மற்றும் டெர்பீன் மீன்கள் இந்த ஏரியில் காணப்படுகிறது. 

இந்த ஏரி  8,264 சதுர கிலோ மீட்டர் பரப்பளவும்,  கடல் மட்டத்திலிருந்து 32.7 மீட்டர் உயரமும், 26 மீட்டர் ஆழமும்,  161 கிலோ மீட்டர் நீளமும், 71 கிலோ மீட்டர் அகலமும் கொண்டது. இந்த ஏரியில் 40க்கும் மேற்பட்ட ஆறுகள் கலக்கிறது. இந்த ஏரியிலிருந்து சான் ஜுவான் ஆறு உற்பத்தி ஆகி, கரிபியக் கடலில் கலப்பதுடன், நிக்கராகுவா-கோஸ்ட்டா ரிக்கா நாடுகளின் எல்லைகளாக அமைகிறது. இவ்வேரியில் கிரனடா,  அல்தாகிராசியா, மொயோகல்பா, சான் கார்லஸ், சான் சோர்ஜ் போன்ற பெரிய தீவு நகரங்கள் உள்ளது.  இதன் வடக்கில் மனாகுவா ஏரி உள்ளது.

## நிக்கராகுவா கால்வாய்த் திட்டம்

19ஆம் நூற்றாண்டில்  பிரிட்டோ ஆறு மற்றும் நிக்கராகுவா ஏரிகளை இணைத்து கால்வாய்களை வெட்டி, பசிபிக் பெருங்கடல் மற்றும் கரிபியக் கடலை இணைக்கும் கால்வாய்த் திட்டம் செயல்படுத்த இன்றளவும் பேசப்பட்டு வருகிறது.

## இதனையும் காண்க
* மனாகுவா ஏரி
* மனாகுவா
* சான் ஜுவான் ஆறு (நிக்கராகுவா)
## மேற்கோள்க்ள்

## வெளி இணைப்புகள்

*JPL NASA: Perspective View with Landsat Overlay, Lakes Managua and Nicaragua

பகுப்பு:நிக்கராகுவாவின் ஏரிகள்
கோவிந்த் மோகன்

**கோவிந்த் மோகன்** (*Govind Mohan*)(பிறப்பு செப்டம்பர் 21,1965) என்பவர் இந்தியாவில் சிக்கிம் மாநிலத்தைச் சேர்ந்த 1989-ஆம் ஆண்டு தொகுதி இந்திய ஆட்சிப் பணி அதிகாரி ஆவார். இவர் 23 ஆகத்து 2024 முதல் இந்தியாவின் உள்துறை செயலாளராகப் பணியாற்றி வருகிறார்.

## இளமை
மோகன் 1965 செப்டம்பர் 21 அன்று உத்தரப் பிரதேசத்தில் பிறந்தார். இவரின் தந்தை பொதுப்பணித் துறையில் தலைமைப் பொறியாளராகப் பணியாற்றினார்.

## கல்வி
மோகன் தனது ஆரம்பக் கல்வியை உத்தராகண்டு தூய ஜோசப் கல்லூரி, புனித பிரான்சிசு கல்லூரியிலும் முடித்து, மார்ச் 1982-ல் பட்டம் பெற்றார்.

மோகன் சூலை 1982 முதல் மார்ச் 1986 வரை பனாரசு இந்து பல்கலைக்கழகத்தில் படித்த பிறகு தகவல் தொழில்நுட்பத்தில் இளநிலைப் பட்டம் பெற்றார். பின்னர் மோகன் சூலை 1986 முதல் மார்ச் 1988 வரை அகமதாபாத் இந்திய மேலாண்மை நிறுவனத்தில் மேலாண்மையில் முதுநிலை பட்டயப்படிப்பினை முடித்து பட்டம் பெற்றார்.

## தொழில்
மோகன் இதற்கு முன்பு இந்திய அரசில் கலாச்சார அமைச்சகத்தின் செயலாளராகப் பணியாற்றியுள்ளார். உள்துறை அமைச்சகத்தின் இணைச் செயலாளர்/கூடுதல் செயலாளராகவும், நிதி அமைச்சகத்தின் பொருளாதார விவகாரத் துறையின் இணைச் செயலாளராகவும் இருந்தார்.

ஒன்றியப் பிரதேசங்களின் கோட்டத் தலைவராகப் பணியாற்றிய இவர், சிக்கிம் அரசின் முதன்மை குடியிருப்பு ஆணையராகவும் இருந்துள்ளார்.

## மேற்கோள்கள்

பகுப்பு:உத்தரப் பிரதேச நபர்கள்
பகுப்பு:1965 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
செவ்வாற்று கட்டுவிரியன்

**செவ்வாற்று கட்டுவிரியன்** (*Red River krait*) எனப் பொதுவாக அழைக்கப்படும் **''பங்காரசு சுலோவின்சுகி'',** *எலாபிடே* குடும்பத்தைச் சேர்ந்த ஒரு நச்சுப் பாம்பு ஆகும். இந்தச் சிற்றினம் தென்கிழக்கு ஆசிய பெருநிலத்திலும் நோர்வேயிலும் காணப்படுகின்றது.

## வகைப்பாட்டியல்
2005ஆம் ஆண்டு, உல்ரிச் குச்சும் அவருடன் பணியாற்றுபவர்களும் இந்தச் சிற்றினத்தை வகைப்படுத்தினர். இச்சிற்றினத்திற்கு, 38 வயதில் விரியன் பாம்புக் கடியால் இறந்த அமெரிக்க ஊர்வனவியலாளர் ஜோசப் புருனோ சுலோவின்சுகியின் நினைவாக, *சுலோவின்சுகி* என்று பெயரிடப்பட்டது.

## விளக்கம்
*ப. சுலோவின்சுகியின்* உடலிலும் வால் பகுதியிலும் மாறி மாறிப் பரந்த கருப்பு வளையங்களையும் குறுகிய வெள்ளை வளையங்களையும் காணலாம். முதுகெலும்புச் செதில்கள் நடுப்பகுதியில் 15 வரிசைகளில் அமைக்கப்பட்டுள்ளன. முதுகெலும்பு வரிசையில் உள்ள முதுகெலும்புச் செதில்கள் விரிவடைந்து அறுகோணமாக உள்ளன. வாலடிச் செதில்கள் பிரிக்கப்பட்டுள்ளன.

## பரவலும் வாழிடமும்
*ப. சுலோவின்சுகி* தற்போது வியட்நாம், வடகிழக்கு தாய்லாந்து, லாவோஸ் ஆகிய நாடுகளில் காணப்படுகிறது. *ப. சுலோவின்சுகி* காடுகளில் விரும்பி வாழ்கிறது. இது 400-700 மீ (ID2) உயரப் பகுதிகளில் காணப்படுகிறது.

## இனப்பெருக்கம்
*ப. சுலோவின்சுகி* முட்டையிட்டு இனப்பெருக்கம் செய்யக்கூடியது.

## மேற்கோள்கள்

## மேலும் வாசிக்க

* Kharin, Vladimir E.; Orlov, Nikolai L.; Ananjeva, Natalia B. (2011). "New Records and Redescription of Rare and Little-Known Elapid Snake *Bungarus slowinskii* (Serpentes: Elapidae: Bungarinae)". *Russian Journal of Herpetology* **18** (4): 284–294.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:பாம்புகள்
கங்காபூர் சட்டமன்றத் தொகுதி

**கங்காபூர் சட்டமன்றத் தொகுதி** (*Gangapur, Maharashtra Assembly constituency*) என்பது மகாராட்டிரா சட்டமன்றத் தொகுதிகளில் ஒன்றாகும். இது சத்திரபதி சம்பாஜிநகர் மாவட்டத்தில் அமைந்துள்ளது.

## சட்டப்பேரவை உறுப்பினர்கள்

## தேர்தல் முடிவுகள்
### 2024

 
 

### 2019

 

## மேற்கோள்கள்

பகுப்பு:சத்திரபதி சம்பாஜிநகர் மாவட்டம்
பகுப்பு:மகாராட்டிர சட்டமன்றத் தொகுதிகள்
பாத்ரி சட்டமன்றத் தொகுதி

**பாத்ரி சட்டமன்றத் தொகுதி** (Pathri Assembly constituency) என்பது என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத்  தொகுதிகளில் ஒன்றாகும். இத்தொகுதியானது, பர்பணி மாவட்டத்தில் அமைந்துள்ள நான்கு தொகுதிகளில் ஒன்றாகும். பாத்ரி, பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 

## வெளி இணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
பர்தூர் சட்டமன்றத் தொகுதி

**பர்தூர் சட்டமன்றத் தொகுதி** (Partur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும்.  இத்தொகுதியானது, பர்பணி மக்களவைத் தொகுதிக்கு உட்பட்டதாகும். பர்தூர் தொகுதியானது, ஜால்னா மாவட்டத்தில் உள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

### ஐதராபாத் சட்டமன்றம்

### பம்பாய் மாநில சட்டமன்றம்

## மேற்கோள்கள்
 
## வெளி இணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
இந்தியப் பெருங்கடல் புவிவடிவத் தாழ்வு

**இந்தியப் பெருங்கடல் புவிவடிவத் தாழ்வு** (*Indian Ocean Geoid Low*, **IOGL**) என்பது இந்தியப் பெருங்கடலில் உள்ள ஈர்ப்பு விசை ஒழுங்கின்மை அல்லது *ஈர்ப்புத் துளை* ஆகும். இந்தியத் துணைக்கண்டத்தின் தெற்கே அமைந்துள்ள புவியின் புவிவடிவத்தில் உள்ள ஒரு வட்டப் பகுதி, பூமியின் மிகப்பெரிய ஈர்ப்பு ஒழுங்கின்மை ஆகும். இது கடல் மட்டத்தில் சுமார் 3 மில்லியன் கிமீ2 (1.2 மில்லியன் சதுர மைல்) பரப்பளவைக் கொண்டிருக்கும், கிட்டத்தட்ட இந்தியாவின் அளவு கொண்ட ஒரு தாழ்வு மண்டலமாக உருவாகிறது. இது 1948 ஆம் ஆண்டில் டச்சு புவி இயற்பியலாளர் பெலிக்சு ஆண்ட்ரீசு வெனிங் மெய்னெசு என்பவரால் கப்பலின் ஈர்ப்பு விசையின் ஆய்வு மூலமாகக் கண்டுபிடிக்கப்பட்டது. ஆனாலும், இது மே 2023 வரை ஒரு மர்மமாகவே இருந்தது. வலுக்குறைந்த உள்ளூர் ஈர்ப்பு விசை கணினி உருவகப்படுத்துதல்களாலும் நில அதிர்வுத் தரவுகளைப் பயன்படுத்தியும் அனுபவபூர்வமாக விளக்கப்பட்டது.

## அமைவிடம், பண்புகள், உருவாக்கம்
இந்தப் புவியீர்ப்பு ஒழுங்கின்மை, அல்லது *ஈர்ப்புத் துளை*, இலங்கை, மற்றும் இந்தியாவின் பெருநிலப்பரப்பின் தென்முனையில் உள்ள கன்னியாகுமரியின் தென்மேற்கிலும், ஆப்பிரிக்காவின் கொம்புக்குக் கிழக்கேயும் மையமாகக் கொண்டுள்ளது. வலுக்குறைந்த உள்ளூர் ஈர்ப்பு விசையின் காரணமாக, இந்தியப் பெருங்கடலில் அலைகள், நீரோட்டங்கள் போன்ற சிறிய விளைவுகள் இல்லாவிட்டால், இந்த ஈர்ப்புத் துளையில் உள்ள கடல் மட்டமானது உலகளாவிய சராசரி கடல் மட்டத்தை விட (நோக்கீட்டு நீள்கோளம்) 106 மீட்டர் (348 அடி) வரை குறைவாக இருக்கும்.

மில்லியன் கணக்கான ஆண்டுகளாகச் செயல்படும் தட்டுப் புவிப்பொறைக் கட்டமைப்பின் அடிப்படையில், "ஈர்ப்புத் துளை" என்பது இந்தியாவிற்கும் நடு ஆசியாவிற்கும் இடையிலான குறுகலான இடைவெளியில் மிகவும் பழமையான தேத்திசுப் பெருங்கடலின் மூழ்கிய தளத்தின் துண்டுகளால் ஏற்பட்டதாக நம்பப்படுகிறது, ஏனெனில் மூழ்கும் துண்டுகள் பூமியின் உட்புறத்தில் இருந்து குறைந்த அடர்த்தி கொண்ட சூடான கற்குழம்பின் மூடக புளூம்களால் ஈடுசெய்யப்பட்டன. இந்த குறைந்த அடர்த்தியின் காரணமாக, ஈர்ப்புத் துளைப் பகுதியில் உள்ள ஈர்ப்பு விசை இயல்பை விட சுமார் 50 mgal (0.005%) வலுக்குறைவாக உள்ளது, இது பூமியின் மிகப்பெரிய புவியீர்ப்பு ஒழுங்கின்மை ஆகும். ஈர்ப்புத் துளையானது ஏறத்தாழ 20 மில்லியன் ஆண்டுகளுக்கு முன்பு உருவானதாக நம்பப்படுகிறது.

## மேற்கோள்கள்

## மேலும் படிக்க
* Ghosh, A., Thyagarajulu, G., Steinberger, B. (2017). "The importance of upper mantle heterogeneity in generating the Indian Ocean geoid low". *Geophysical Research Letters*, 44, doi:10.1002/2017GL075392.
* Singh, S., Agrawal, S., Ghosh, A. (2017). "Understanding deep earth dynamics: A numerical modelling approach". *Current Science* (Invited Review), 112, 1463–1473.
* Ghosh, A., Holt, W. E. (2012). "Plate Motions and Stresses from Global Dynamic Models". *Science*, 335, 839–843.

பகுப்பு:இந்தியப் பெருங்கடலின் நிலவியல்
பகுப்பு:கடல் மட்டம்
பிரசாந்த் பாம்ப்

**பிரசாந்த் பன்சிலால் பாம்ப்** (*Prashant Bamb*) என்பவர் ஓர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் பாரதிய ஜனதா கட்சியினை சார்ந்தவர். இவர் மகாராட்டிர சட்டமன்ற உறுப்பினராக நான்கு முறை தேர்ந்தெடுக்கப்பட்டார். இவர் கங்காபூர், சட்டமன்றத் தொகுதியின் தற்போதைய சட்டமன்ற உறுப்பினர் ஆவார்.

## வகித்த பதவி

* சட்டமன்ற உறுப்பினர்-மகாராட்டிர சட்டப்பேரவை

## அலுவலல்
2009-மகாராட்டிர சட்டப்பேரவை உறுப்பினர் - சுயேச்சையாகத் தேர்ந்தெடுக்கப்பட்டார் (1வது முறை)

2014-மகாராட்டிர சட்டப்பேரவைக்கு உறுப்பினராக மீண்டும் தேர்ந்தெடுக்கப்பட்டார் (பாஜக)

2019-மகாராட்டிர சட்டப்பேரவைக்கு 3வது முறையாகத் தேர்ந்தெடுக்கப்பட்டார்

2024-மகாராட்டிர சட்டப்பேரவைக்கு நான்காவது முறையாகத் தேர்ந்தெடுக்கப்பட்டார்

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மகாராட்டிர சட்டமன்ற உறுப்பினர்கள்
பிராட்மேன் பகுதி 34

**பிராட்மேன் பகுதி 34** (*Brodmann area 34*) என்பது மனித மூளையின் ஒரு பகுதியாகும்.

இது *என்டோர்கினல்* பகுதியில் ஓரிடமாகவும், மூளைப் படுகையின் மேற்பகுதியாகவும் விவரிக்கப்பட்டுள்ளது.

மூளை ஏற்றமேடு மற்றும் பெருமூளை புறணிப் பகுதிகளுக்கு இடையேயான முக்கிய இடைமுகமாக *என்டோர்கினல்* பகுதி உள்ளது. மேலும் இது நினைவகம், வழிசெலுத்தல் மற்றும் நேரத்தின் புலனுணர்வு ஆகியவற்றில் ஈடுபட்டுள்ளது. பிராட்மேன் பகுதி 34-இன் அழிவு பக்க முகர்வுணர்வு இழப்பினை ஏற்படுத்துகிறது.

## மேலும் காண்க

* பிராட்மேன் பகுதி

## மேற்கோள்கள்

பகுப்பு:மூளை
கந்தோலி இராச்சியம்

**கந்தோலி இராச்சியம்** (ஆங்கிலம்: *Kantoli*; *Kantoli Kingdom*; மலாய்: *Kantoli*; இந்தோனேசிய மொழி: *Kerajaan Kandali*) என்பது கிபி 5-ஆம் நூற்றாண்டில் இந்தோனேசியா, தெற்கு சுமாத்திராவில் ஜம்பிக்கும் பாலெம்பாங்கிற்கும் இடையில் அமைந்து இருந்ததாகக் கருதப்படும் ஒரு பண்டைய இந்திய மய இராச்சியமாகும்.

இந்த அரசமைப்புக்கு சமசுகிருத மொழியில் குந்தாலா *(Kuntala)* என்று பெயர். சீன வரலாற்றுப் பதிவுகள், சன்போட்சி *(Sanfotsi)* எனும் அரசு முன்பு கந்தோலி *(Kantoli)* என அழைக்கப்பட்டதாகக் குறிப்பிடுகின்றன.

மேலும் கந்தோலி இராச்சியத்தின் அமைவிடமும் ஒரு முக்கியப் பங்கு வகிக்கிறது. அதுவே வரலாற்று ஆசிரியர்களுக்கு, கந்தோலியை சிறீ விஜய பேரரசின் முன்னோடியாகக் கருத வழிவகுத்தது.

சீன வரலாற்றுப் பதிவுகள், சிறீ விஜய பேரரசை  சன்போட்சி என்று குறிப்பிடுகின்றன.

## பொது

தென் சீனாவில் லியூ சோங் வம்சாவளி ஆட்சியின் போது, ​​கந்தோலி இராச்சியம் தன்னுடைய தூதர்கள் பலரைச் சீனாவிற்கு அனுப்பியது. இரு இராச்சியங்களுக்கும் இடையே வணிகத் தொடர்புகள் ஏற்படுத்தப்பட்டன. இவை கந்தோலிக்கு பெரும் செல்வத்தை வழங்கின. அந்த வகையில் கந்தோலி இராச்சியம், சீனாவைப் பெரிதும் நம்பி இருந்தது.

தென் சீனாவை சுயி அரச மரபினர் கைப்பற்றியதன் மூலம், புதிய ஆட்சியாளரின் சிக்கன நடவடிக்கையால் கந்தோலி இராச்சியத்தின் வணிகம் பெரிதளவு குறைந்தது.

### கந்தோலி அரசர் வாரணரேந்திரா

454-ஆம் ஆண்டு; மற்றும் 464-ஆம் ஆண்டுகளுக்கு இடைப்பட்ட காலத்தில் கந்தோலி இராச்சியத்தின் அரசர் செரி வாரணரேந்திரா *(Sri Varanarendra)*, இந்து ருத்ரா *(Hindu Rudra)* எனும் அன்பளிப்பை சீனாவிற்கு தம் தூதர்கள் மூலமாக அனுப்பினார்.

பின்னர் அவருடைய மகன் விஜயவர்மன் *(Vijayavarman)* என்பவரும் 519-இல் அன்பளிப்புகளைச் செய்துள்ளார்.

## முடிவு

7-ஆம் நூற்றாண்டில் இந்த இராச்சியம் வரலாற்றில் இருந்து மறைந்து போனது. ஒருவேளை, சுமாத்திராவின் கிழக்கு கடற்கரையில் ஜம்பி சுல்தானகம் மற்றும் சிறீவிஜயம் (பலெம்பாங்) ஆகிய இரண்டு பேரரசுகள் தோன்றியதன் காரணமாக இருக்கலாம்.

## மேலும் காண்க

* பத்துஜெயா கோயில் வளாகம்
* இலமூரி சுல்தானகம்
* தெர்னாத்தே சுல்தானகம்
* ஜம்பி சுல்தானகம்
* சியாக் சுல்தானகம்

## மேற்கோள்கள்

## வெளி இணைப்புகள்

பகுப்பு:முன்னாள் பேரரசுகள்
பகுப்பு:முன்னாள் முடியாட்சிகள்
பகுப்பு:இந்துப் பேரரசுகள்
பகுப்பு:இந்தோனேசியா
பகுப்பு:இந்தோனேசிய வரலாறு
பகுப்பு:சாவக வரலாறு
விஜேசிறி பஸ்நாயக்க

பி. எம். **விஜேசிறி பஸ்நாயக்க** ஓர் இலங்கை அரசியல்வாதி ஆவார். இவர் தேசிய மக்கள் சக்தி கட்சியின் சார்பில் 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்கு தேர்ந்தெடுக்கப்பட்டார். இவர் வயம்பா பல்கலைக்கழகத்தில் வணிகக் கல்வியும் நிதியியலும் பீடத்தின் மூத்த விரிவுரையாளர் ஆவார். தேசிய மக்கள் சக்தியில் குருணாகல் மாவட்டத்தின் நிர்வாகக் குழு உறுப்பினராகவும் பணியாற்றினார்.

## தேர்தல் வரலாறு

## மேற்கோள்கள்


பகுப்பு:மக்கள் விடுதலை முன்னணி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
சுப்ரதீகம்

**சுப்ரதீகம்** (*Supratika*), மகாபாரத காவியத்தில் கூறப்படும் பிராக்ஜோதிச நாட்டின் முதிய மன்னர் பகதத்தனின் போர் யானை ஆகும். குருச்சேத்திரப் போரில் பகதத்தனும், அவனது பலம் மிக்க சுப்ரதீகம் என்ற யானையும் கௌரவர் சார்பாக, பாண்டவர்களுக்கு எதிராகப் போரிட்டனர். இந்த போர் யானை மிகவும் பலம் கொண்டதுடன், எதிரிகளை கண்டறிந்து கொல்லும் ஆற்றலும் கொண்டது. போரில் பீமனை அலைக்கழித்த சுப்ரதீகம் யானை, இறுதியில் அருச்சுனனின் கணைகளால் வீழ்த்தப்பட்டதுடன், பகதத்தனும் மாண்டார். 
## இதனையும் காண்க
* இந்து தொன்மவியல் உயிரினங்களின் பட்டியல்
## மேற்கோள்கள்

பகுப்பு:இந்து புராணகால உயிரினங்கள்
பகுப்பு:மகாபாரதக் கதை மாந்தர்கள்
கொப்பம்

**கொப்பம்** (*Koppam*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள பட்டாம்பி வட்டத்தில் வளர்ந்து வரும் நகரமும், கிராம ஊராட்சியும் ஆகும். 

## மக்கள்வகைப்பாடு
2011 மக்கள் தொகை கணக்கெடுப்பின்படி, கொப்பத்தில் 6,103 குடும்பங்கள் வசிக்கின்றன.  மொத்த மக்கள் தொகை 30,169 ஆகும். இதில் ஆண்கள் 14,498 பேரும், பெண்கள் 15,671 பேரும் உள்ளனர். கொப்பம் கிராமத்தின் மொத்த பரப்பளவு 25.85 சதுர கி.மீ ஆகும். மக்கள் தொகையில் 12.7% பேர் 6 வயதுக்குட்பட்டவர்களாக உள்ளனர். கொப்பம் கிராமத்தின் சராசரி எழுத்தறிவு  92.95% என்று உள்ளது. இது தேசிய சராசரியான 74.04% ஐ விட அதிகமாகவும், மாநில சராசரியான 94.00% ஐ விட குறைவாகவும் ஆகும். 

## மேற்கோள்கள்

பகுப்பு:பாலக்காடு மாவட்ட ஊராட்சிகள்
பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
சான் மாநிலப் படைகள் (வடக்கு)

**சான் மாநிலப் படைகள் (வடக்கு)** (*Shan State Army*) மியான்மர் நாட்டின் வடக்கில் உள்ள சான் மாநிலத்தின் வடக்கில் செயல்படும் சான் *தேசியவாதம்* பேசும் ஒரு ஆயுதக் குழுவாகும். இதன் தாய் அமைப்பு *சான் மாநில முன்னேற்றக் கட்சி* ஆகும்.
## வரலாறு
சான் மாநிலப் படைகள் 24 ஏப்ரல் 1964 அன்றும், இதன் தாய் அமைப்பான சான் மாநில முன்னேற்றக் கட்சி 1971ம் ஆண்டிலும் நிறுவப்பட்டது.
மியான்மர் உள்நாட்டு மோதல்களை நிறுத்தம் ஒப்பந்தத்தில் சான் மாநிலச் சிறப்பு மண்டலம் எண் 3 என அறிவிக்கப்பட்டது. இருப்பினும் மியான்மர் இராணுவம் சான் மாநிலப் படைகள் மீது தொடர்ந்து தாக்குதல்கள் நடத்தியது. 
## மியான்மர் உள்நாட்டு போர் ( 2021 முதல்)
2021 முதல் நடைபெறும் மியான்மர் உள்நாட்டுப் போரின் போது சான் மாநில படைகள் (வடக்கு) 30 நவம்பர் 2023 அன்று மியான்மர் அரசு நிர்வாகக் குழுவை எதிர்த்து போரிடும் வகையில்,  சான் மாநிலப் படைகள் (தெற்கு) உடன் மோதல்  நிறுத்த ஒப்பந்தத்தில் கையெழுத்து இட்டது. 
## இதனையும் காண்க
* ஷான் மாநிலம் 
* 2021 மியான்மர் இராணுவப் புரட்சி
* மியான்மர் உள்நாட்டுப் போர் (2021-தற்போது வரை)
* மியான்மர் அரசு நிர்வாகக் குழு
## மேற்கோள்கள்

## வெளி இணைப்புகள்
* 2011.05.21 Shan State Army North & South join forces against Burma Army 
* SSA – North loses Mongsu camp to Burma Army 
* Shanland

பகுப்பு:மியான்மரில் உள்ள ஆயுதக் குழுக்கள்
கலாமண்டலம் சரசுவதி

**கலாமண்டலம் சரசுவதி** (*Kalamandalam Saraswathi*) என்பவர் கேரளாவைச் சேர்ந்த இந்தியப் பாரம்பரிய நடனக் கலைஞர் ஆவார். மோகினியாட்டம், பரதநாட்டியம் மற்றும் குச்சுப்புடி போன்ற நடன வடிவங்களில் தேர்ச்சி பெற்றுள்ளார். சரசுவதி 1983 ஆம் ஆண்டில் பரதநாட்டியத்திற்காக கேரள சங்கீத நாடக அகாதமி விருதைப் பெற்றுள்ளார். இவர் இறந்த மலையாள எழுத்தாளர் எம். டி. வாசுதேவன் நாயரின் மனைவியாவார்.

## வாழ்க்கை வரலாறு
சரசுவதி, கேரளாவின் பாலக்காடு மாவட்டத்திலுள்ள குழல்மன்னம் கிராமத்தில் ஒரு தமிழ் பேசும் பிராமணக் குடும்பத்தில் பிறந்தார். 1960 ஆம் ஆண்டில் கலாமண்டலத்தில் சேர்ந்த இவர், தொட்டச்சேரி சின்னம்மு அம்மா மற்றும் கலாமண்டலம் சத்யபாமா ஆகியோரின் பயிற்சியின் கீழ் மோகினியாட்டத்தைப் படித்தார். பத்மா சுப்ரமணியம், சித்ரா விஸ்வேஸ்வரன், இராஜரத்னம் பிள்ளை, சுதாராணி இரகுபதி, கலாநிதி அம்மாள் மற்றும் வேம்பதி சின்ன சத்யம் ஆகியோரின் கீழ் குச்சிப்புடி மற்றும் பரதநாட்டியம் போன்ற பல்வேறு நடன வடிவங்களையும் சரசுவதி பயின்றார். 1977 ஆம் ஆண்டில், இவர் எழுத்தாளர் எம். டி. வாசுதேவன் நாயரை மணந்தார். சரசுவதி இந்தியாவிலும் வெளிநாட்டிலும் நடன நிகழ்ச்சிகளை நிகழ்த்தியுள்ளார். இந்திய அரசின் கலாச்சார பரிமாற்றத் திட்டத்திற்காக, இவரது தலைமையின் கீழ் இந்தியாவின் வடகிழக்கு மாநிலங்களிலும் மேற்கு வங்காளத்திலும் 1991-92 காலத்தில் மோகினியாட்டம் நிகழ்ச்சியை நடத்தியுள்ளார்.

## விருதுகள் மற்றும் கௌரவங்கள்
1983 ஆம் ஆண்டில், சரசுவதிக்கு பரதநாட்டியத்திற்கான கேரள சங்கீத நாடக அகாதமி விருது வழங்கப்பட்டது. 2000 ஆம் ஆண்டில் தொழில்முறை சிறப்புக்கான அரிமா சங்க விருதைப் பெற்றார். கலாமணடலம் நிறுவனத்தின் பொன்விழாவின் போது கௌரவிக்கப்பட்ட கலைஞர்களில் இவரும் ஒருவர். 2022 ஆம் ஆண்டில், பாரம்பரிய நடன வடிவங்களில் தனது ஒட்டுமொத்த பங்களிப்பிற்காக சரசுவதி சுவராலய கலாமண்டலம் இராமன்குட்டி நாயர் நினைவு விருதையும் வென்றார்.

## மேற்கோள்கள்

பகுப்பு:பரதநாட்டியக் கலைஞர்கள்
பகுப்பு:குச்சிப்புடி நடனக் கலைஞர்கள்
பகுப்பு:மலையாள மக்கள்
பகுப்பு:வாழும் மக்கள்
சான் விடுதலைப் படைகள் (தெற்கு)

**சான் மாநிலப் படைகள் (தெற்கு)** (*Shan State Army* (சுருக்கமாக: **RSPP**), மியான்மர் நாட்டின் வடகிழக்கில் உள்ள சான் மாநிலத்தின் தெற்கில் இயங்கும் ஒரு ஆயுதக் குழுவாகும். லெப். ஜெனரல் யாத் செர்க் 3 பிப்ரவரி 2014 முடிய இப்படையின் தலைவராக இருந்தார்.பின்னர் சான் மாநில மறுசீரமைப்புக் குழுவின் தலைவராக மார்ச் 2014 முதல் உள்ளார்.
## வரலாறு
இப்படை லெப். ஜெனரல் யாத் செர்க் தலைமையில் 1996ஆம் ஆண்டில் 800 வீரர்களுடன் நிறுவப்பட்டது. மியான்மர் அரசு நிர்வாகக் குழுவுக்கு எதிராகப் போரிடும் இவ்வமைப்பு 19 பிப்ரவரி 2024 அன்று சான் மாநிலத்தில் 18-45 வயதுள்ளவர்கள், இப்படையில் ஆறு ஆண்டுகள் கட்டாயமாக பணிபுரிய வேண்டும் என்றும்: இல்லையெனில் அவர்களது நிலங்கள்/வீடுகள்/இதர சொத்துகள் பறிமுதல் செய்யப்படும் என அறிவித்தது.
## இதனையும் காண்க
* 2021 மியான்மர் இராணுவப் புரட்சி
* மியான்மர் அரசு நிர்வாகக் குழு
* மியான்மர் உள்நாட்டுப் போர் (2021-தற்போது வரை)
## மேற்கோள்கள்

## வெளி இணைப்புகள்
*Shan State Army (SSA)
*Photos of United Wa State Army (UWSA) and Shan State Army – South (SSA-S) military outposts along the border of Thailand, Chiang Rai province *Geopium.org*
பகுப்பு:மியான்மரில் உள்ள ஆயுதக் குழுக்கள்
ம. ஞா. மு. குழும நிறுவனங்கள்

***ம. ஞா. மு குழும நிறுவனங்கள்*** (MGM Group of Companies) என்பது தமிழ் நாட்டின் சென்னையைத் தலைமையிடமாகக் கொண்டு இயங்கும் ஒரு பல வகைப்பட்டக் கூட்டு நிறுவனங்களின் குழுவாகும். இக்குழும நிறுவனத்தை 1963 ஆம் ஆண்டு மனுவேல் ஞான முத்து என்பவரால் தொடங்கப்பட்டது.

## வரலாற்றுச் சுருக்கம்
இந்நிறுவனத்தின் நிறுவனர் மனுவேல் ஞான முத்து, நாடார் இனத்தில்  கிறிசுதவக் குடும்பத்தில் பிறந்த, இவர் அதிக கல்வியறிவு இல்லாமல், மனுவேல் ஞான முத்து அவர்கள் சென்னை துறைமுகத்தில் கூலிப்பணி செய்யத் தொடங்கினார். இவரின் கடின உழைப்புக்குப் பின் பொருள் இடப்பெயர்வு, மதுபான தொழிற்சாலைகள், விருந்தோம்பல்கள், பொழுதுபோக்கு பூங்காக்கள் மற்றும் தொழில் வணிகங்கள் ஆகிய நிறுவனங்களின் மிகப்பெரும் குழுமத்தைக் கட்டியெழுப்பினார். மேலும் சென்னை கிழக்குக் கடற்கரைச் சாலையில் அமைந்துள்ள மிகவும் பிரபலமான எம்.ஜி.எம். டிஸ்னி வேல்ட் மற்றும் ஆந்திரப் பிரதேசம், விசாகப்பட்டினத்தில் உள்ள எம்.ஜி.எம் செல்வீ வேல்ட் என்னும் பொழுதுபோக்கு பூங்காக்கள் இக்குழுமத்தால் நிர்வாகிக்கப்படுகின்றது.

## மேற்கோள்கள்

## வெளி இணைப்புகள்
* 

பகுப்பு:சென்னையை மையமாகக் கொண்ட நிறுவனங்கள்
பகுப்பு:இந்திய தொழிற் குழுமங்கள்
பகுப்பு:இந்திய நிறுவனங்கள்
தருமசிராயா

**தருமசிராயா** (ஆங்கிலம்: *Dharmasraya*) என்பது 11-ஆம் நூற்றாண்டில், இந்தோனேசியா, மேற்கு சுமாத்திரா, ஜாம்பி,  பாத்தாங்காரி ஆற்றுப் பகுதியில் *(Batang Hari River)* அமைந்து இருந்த பௌத்த மய மெலாயு இராச்சியத்தின் *(Melayu Kingdom)* தலைநகரம் ஆகும். 

பாடாங் ரோக்கோ கல்வெட்டில் *(Padang Roco Inscription)* பொறிக்கப்பட்டுள்ள பதிவின் படி, மெலாயு இராச்சியத்தின் தலைநகரான தருமசிராயா அல்லது மெலாயு பூமி *(bhūmi Mālayu)* அல்லது சுவர்ணபூமி *(Suvarnnabhumi)* என்ற பெயரால் அடையாளம் காணலாம்.

## பொது

தென்னிந்தியாவில் இருந்து சோழப் பேரரசின் அரசன் இராசேந்திர சோழன் படையெடுத்த பிறகு, சுமாத்திரா தீவுகள் மற்றும் மலாய் தீபகற்பத்தின் மீதான சைலேந்திர அரச மரபின் *(Sailendra Dynasty)* அதிகாரம் பலவீனம் அடைந்தது. 

சில காலம் கழித்து சைலேந்திர அரச மரபின் அதிகாரத்தை ஏற்று ஒரு புதிய அரசமரபு உருவானது. அந்தப் புதிய அரச மரபின் பெயர் மௌலி அரச்மரபு *(Mauli Dynasty)* ஆகும். அந்த வகையில் தருமசிராயா என்பதை சிறீவிஜயத்தின் வாரிசாகக் கருதலாம்.

## அமைவு

மகாராஜா மௌலியின் *(Maharaja Mauli)* பெயரைக் கொண்ட மிகப் பழமையான கல்வெட்டு 1183-ஆம் ஆண்டு கிராகி கல்வெட்டாகும் *(Grahi Inscription).* அந்தக் கல்வெட்டு, மலாய் தீபகற்பத்தில் தெற்கு தாய்லாந்து சாய்யா *(Chaiya)* எனும் இடத்தில் 1183-ஆம் ஆண்டு கண்டுபிடிக்கப்பட்டது.

கிராகி கல்வெட்டு, மகாராஜா செரிமத் திரிலோக்யராஜ மௌலி பூசண வர்மதேவாவின் *(Maharaja Srimat Trailokyaraja Maulibhusana Warmadewa)* ஆணையைக் கொண்டுள்ளது. அந்தக் காலக்கட்டத்தில், சாய்யா எனும் கிராகியை *(Grahi)* ஆட்சி செய்த தளபதி பூபதி என்பவருக்கு அந்த ஆணை அனுப்பப்பட்டு உள்ளது. 

10 தங்க தம்ளின் *(Tamlin)* மதிப்பில் 1 பாரா 2 துலா எடையுள்ள புத்தர் சிலையை உருவாக்க வேண்டும் என கேட்டுக் கொள்ளப்பட்டு உள்ளது. அந்தச் சிலையை உருவாக்கக் காரணமாக இருந்த கலைஞரின் பெயர் மிரட்டன் செரி நானோ *(Mraten Sri Nano)*

### பாடாங் ரோக்கோ கல்வெட்டு

மௌலி அரசமரபின் இரண்டாவது கல்வெட்டு சுமார் நூறு ஆண்டுகளுக்குப் பிறகு 1286-இல் கிடைத்தது. அந்தக் கல்வெட்டில், தருமசிராயா எனும் பெயர்; மற்றும் அப்போதைய தருமசிராயா இராச்சியத்தின் மன்னர் செரிமத் திரிபுவனராஜ மௌலி வர்மதேவாவின் *(Srimat Tribhuwanaraja Mauli Warmadewa)* பெயர் பொறிக்கப்பட்டு இருந்தன. கல்வெட்டு 13 ஆம் நூற்றாண்டைச் சேர்ந்ததாகும். 

இந்தக் கல்வெட்டு பாத்தாங்காரி ஆற்றுப் பகுதியில் 1286-ஆம் ஆண்டில் கண்டுபிடிக்கப்பட்டது. அதற்கு பாடாங் ரோக்கோ கல்வெட்டு என பெயர் வைக்கப்பட்டு உள்ளது.

## ஆட்சியாளர்கள்
**தருமசிராயா அரசர்கள்:**

## மேலும் காண்க
* இராசேந்திர சோழன்
* ஆதித்தியவர்மன்
* பகாருயோங் இராச்சியம்
* ஆதித்திய வர்மன் அருங்காட்சியகம்
* சிறீவிஜயத்தின் மீதான சோழப் படையெடுப்பு
* முரோ ஜம்பி கோயில் வளாகம், சுமத்ரா

## மேற்கோள்கள்

பகுப்பு:முன்னாள் பேரரசுகள்
பகுப்பு:முன்னாள் முடியாட்சிகள்
பகுப்பு:இந்துப் பேரரசுகள்
பகுப்பு:இந்தோனேசியா
பகுப்பு:இந்தோனேசிய வரலாறு
பகுப்பு:சாவக வரலாறு
பகுப்பு:மினாங்கபாவு
கன்சாவங்கி சட்டமன்றத் தொகுதி

**கன்சாவங்கி சட்டமன்றத் தொகுதி** (Ghansawangi Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது, பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஜல்னா மாவட்டத்தில் உள்ளது.

## சட்டப் பேரவை உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
கோட்டைச்சந்தை

**கோட்டைச்சந்தை** (*Kottachantha*) என்பது தென்னிந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூராகும். இது &nbsp;ஆலத்தூர் வட்டத்திற்கு உட்பட்டது. இந்த ஊர் பாலக்காடு நகரத்திலிருந்து 18 கி.மீ தொலைவில் உள்ளது. இந்தக் கிராமத்தின் பகுதிகள் கோட்டை மற்றும் பெரிங்கோட்டுக்குறிச்சி கிராம ஊராட்சிகளில் பரவியுள்ளது. இங்கு முதன்மையாக மலையாளம், ஆங்கிலம், தமிழ், இந்தி பேசுபவர்கள் உள்ளனர். இந்தக் கிராமத்தின் பெயரானது 'கோட்டை' மற்றும் 'சந்தை' ஆகிய இரு சொற்களின் சேர்க்கையால் உருவானது. https://beautyspotsofindia.com/palakapandi-fall/
thumb|கோட்டைச்சந்தை

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
மைக்குரோனீசியா செம்பழுப்பு விசிறிவால்

**மைக்குரோனீசியா செம்பழுப்பு விசிறிவால்** (*Micronesian rufous fantail*) என்பது மரியானா தீவுகளிலும் மைக்ரோனீசியா தீவில் யாப் தீவிலும் காணப்படும் ஒரு பறவை சிற்றினமாகும். இது முன்பு ஆத்திரேலியச் செம்பழுப்பு விசிறிவால் (*ரைபிதுரா ரூபிப்ரான்சு*) சிற்றினத்தின் துணை இனமாகக் கருதப்பட்டது.

## வகைப்பாட்டியல்
மைக்ரோனீசியாவில் உள்ள யாப் தீவில் போலந்து இயற்கை ஆர்வலர் ஜான் இசுடானிசுலா குபாரி சேகரித்த மாதிரிகளை அடிப்படையாகக் கொண்டு 1872ஆம் ஆண்டில் செருமன் பறவையியலாளர்களான கசுதவ் ஹார்ட்லாப்பும் ஓட்டோ பின்சும்  மைக்குரோனீசிய செம்பழுப்பு விசிறிவால் குருவியினை முறையாக விவரித்தனர். இவர்கள் இதை *ரைபிதுரா* பேரினத்தில் வகைப்படுத்தி, *ரைபிதுரா வெர்சிகலர்* என்ற இருசொற் பெயரை உருவாக்கினர். இதன் சிற்றினப் பெயர் இலத்தீன் மொழியில் "பல்வேறு நிறங்கள்" (வெர்டெரே =*vertere)*, "மாற்றுவதற்கு" மற்றும் *நிறம்* (கலர்-*color* ) என்று பொருள்படும். மைக்குரோனீசிய செம்பழுப்பு விசிறிவால் முன்பு செம்பழுப்பு விசிறிவாலின் ஒரு துணையினமாகக் கருதப்பட்டது (ஆத்திரேலிய செம்பழுப்பு விசிறிவால் என்று மறுபெயரிடப்பட்டது)(*ரைபிதுரா ரூபிப்ரான்சு*). ஆனால் இப்போது மரபணு வேறுபாடுகளின் அடிப்படையில் ஒரு தனித் சிற்றினமாகக் கருதப்படுகிறது.

நான்கு துணையினங்கள் அங்கீகரிக்கப்பட்டுள்ளன.

* *ரை. வெ. யுரேனியா* அவுசுடாலெட், 1881-குவாம் (தெற்கு மரியானா தீவுகள், மேற்கு மைக்குரோனீசியா) அற்றுவிட்ட இனம்
* *ரை. வெ. சாய்பானென்சிசு* ஹார்டர்ட், ஈஜேஓ, 1898-சைப்பேன், தினியன், அகுகுவான் (தெற்கு வடக்கு மரியானா தீவுகள், மேற்கு மைக்குரோனீசியா) 
* *ரை. வெ. மரியா* பேக்கர், ஆர். எச்., 1946-ரோட்டா (தெற்கு வடக்கு மரியானா தீவுகள், மேற்கு மைக்குரோனீசியா) 
* *ரை. வெ. வெர்சிகலர்* ஹார்ட்லாப் & பின்ச், 1872-யாப் (மேற்கு கரோலின் தீவுகள்)

## மேற்கோள்கள்

பகுப்பு:விசிறிவால்
சாந்த குரூசு விசிறிவால்

**சாந்தா குரூசு விசிறிவால்** (*The Santa Cruz fantail*) என்பது பசிபிக் பெருங்கடலில் உள்ள சாந்த குரூசிலுள்ள குடும்பத்தைச் சேர்ந்த ஒரு பறவை சிற்றினமாகும். இது முன்பு ஆத்திரேலியச் செம்பழுப்பு விசிறிவால் (*ரைபிதுரா ரூபிப்ரான்சு*) சிற்றினத்தின் துணையினமாகக் கருதப்பட்டது.

## வகைப்பாட்டியல்
சாந்தா குரூசு தீவுகளில் உள்ள வனிகோரோவில் சேகரிக்கப்பட்ட ஒரு மாதிரியின் அடிப்படையில் 1879ஆம் ஆண்டில் இங்கிலாந்து பறவையியலாளர் ரிச்சர்ட் பாட்லர் ச்ஆர்ப் என்பவரால் சாந்தா குரூசு விசிறிவால் விவரிக்கப்பட்டது. சார்ப் இதை *ரைபிதுரா* பேரினத்தில் வைத்து, *ரைபிதுரா மெலனோலெமா* என்ற இருசொற் பயரினை உருவாக்கினார். இது *முசில்வா பெக்டோராலிசு* புச்செரான், 1853-க்கு மாற்றாக இருந்தது. இது *லுகோசிர்கா பெக்டோராலி*சு ஜெர்டன் 1843 என முன்னரே இடப்பட்டதாகும்.  *மெலனோலெமா* என்ற சிற்றினப் பெயர் "கருப்பு" என்று பொருள்படும் பண்டைய கிரேக்க மெலாசு (*melas* ) "தொண்டை" என்று பொருள்படும் லைமோசையும் (*laimos*) ஒருங்கிணைத்து உருவாக்கப்பட்டது. சாந்த குரூசு விசிறிவால் முன்பு செம்பழுப்பு விசிறிவாலின் துணையினமாகக் கருதப்பட்டது (ஆத்திரேலிய செம்பழுப்பு விசிறிவால் என்று மறுபெயரிடப்பட்டது) (*ரைபிதுரா ரூபிப்ரான்சு*). ஆனால் மரபணு வேறுபாடுகளின் அடிப்படையில் ஒரு தனிச் சிற்றினமாக தற்பொழுது கருதப்படுகிறது.

மூன்று துணையினங்கள் இச்சிற்றினத்தின் கீழ் அடையாளம் வகைப்படுத்தப்பட்டுள்ளன.

* *ரை. மெ. அகிலிசு* மேயர், 1931-நெண்டோ தீவு (மேற்கே சாந்த குரூசு தீவுகள், தென்கிழக்கு சொலமன் தீவுகள்) 
* *ரை. மெ. மெலனோலெமா* சார்ப், 1879-வனிகோரோ (தெற்கு சாந்த குரூசு தீவுகள், தென்கிழக்கு சொலமன் தீவுகள்) 
* *ரை. மெ. உடுபுவே* மேயர், 1931-உடுபுவா (மத்தியச் சாந்த குரூசு தீவுகள் தென்கிழக்கு சாலமன் தீவுகள்)

## மேற்கோள்கள்

பகுப்பு:விசிறிவால்
வி. ராமசுப்ரமணியன்

**நீதியரசர் வி. இராமசுப்ரமணியன்** (Justice V. Ramasubramanian) இந்திய உச்ச நீதிமன்றத்தில் நீதியரசராகப் பணியாற்றி ஓய்வு பெற்றவர். இந்தியக் குடியரசுத் தலைவர் திரௌபதி முர்மு  நீதியரசர் வி.இராமசுப்பிரமணியனை 2024 திசம்பர் 23 அன்று இந்திய மனித உரிமைகள் ஆணையத்தின் தலைவராக நியமித்தார்.
 இவர் பதவி ஏற்றதிலிருந்து 3 ஆண்டுகளுக்கு இப்பதவி வகிப்பார்.

## இளமையும் தொழிலும்
வி. இராமசுப்பிரமணியன் தமிழ்நாட்டின் மன்னார்குடியில் 1958 சூன் 30 அன்று  பிறந்தார். இவர் சென்னையிலுள்ள இராமகிருஷ்ணா விவேகானந்தா கல்லூரியில் வேதியியலில் இளநிலைப் பட்டம் பெற்ற பின்னர் சென்னை அம்பேத்கர் அரசு சட்டக் கல்லூரியில் சட்டப்படிப்பு பயின்றார்.  1983-1987 வரை மூத்த வழக்கறிஞர்களான கே. சர்வபௌமன், டி.ஆர். மணி போன்ற மூத்த வழக்கறிஞர்களிடம் பணியாற்றிய இராமசுப்பிரமணியன், 23 ஆண்டு காலம் சென்னை உயர் நீதிமன்றத்தில் மூத்த வழக்கறிஞராகப் பணியாற்றினார்.

2006 சூலை 31 அன்று வி. இராமசுப்பிரமணியன் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 2009 நவம்பர் 9 அன்று நீதிபதியாக நியமிக்கப்பட்டார். பின் 2023 ஆம் ஆண்டு சூன் மாதம் 29 அன்று பணி ஓய்வு பெறும் வரை இந்திய உச்ச நீதிமன்றத்தில் நீதியரசராகப் பணியாற்றினார்.

2024 திசம்பர் 23 அன்று இந்திய மனித உரிமைகள் ஆணையத்தின் தலைவராக நியமிக்கப்பட்டார்.

## மேற்கோள்கள்

பகுப்பு:சென்னை உயர் நீதிமன்ற நீதிபதிகள்
பகுப்பு:இந்திய உச்ச நீதிமன்ற நீதிபதிகள்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:திருவாரூர் மாவட்ட மக்கள்
உலகைத் தாங்கும் ஆமை

**உலக ஆமை**, இதனை **உலகைத் தாங்கும் ஆமை** என்றும் அழைக்கப்படுகிறது.  இந்து தொன்மவியல், சீனத் தொன்மவியல் மற்றும் அமெரிக்கப் பழங்குடியினரின் புராணங்களில் உலகைத் தாங்கும் ஆமைக் குறித்து பேசப்பட்டுள்ளது.

இந்து புராணங்களில் உலக ஆமையை *அகுபரா* என்ரும் சில சமயங்களில் *சுக்வா* என்று அழைக்கப்படுகிறது.. இந்த உலகம்  எட்டு யானைகள் மீது இருப்பதாகவும், யானைகள் உலக ஆமையின் மீது இருப்பதாகவும் கூறப்படுகிறது.

## இதனையும் காண்க
* கூர்ம அவதாரம்
## மேற்கோள்கள்

பகுப்பு:இந்து புராணகால உயிரினங்கள்